b'\n_START_ARTICLE_\nVilleurbanne\n_START_SECTION_\nGeografija\n_START_PARAGRAPH_\nKraj le\xc5\xbei v vzhodni Franciji ob reki Roni. Na jugozahodu meji na Lyon, s katerim tvori za Parizom drugo najve\xc4\x8dje somestje v Franciji.\n_START_SECTION_\nZgodovina\n_START_PARAGRAPH_\nMesto je prvikrat izpri\xc4\x8dano kot Villa Urbana v 1. stoletju pred na\xc5\xa1im \xc5\xa1tetjem, v \xc4\x8dasu Rimljanov Urbanum, nato Villa Urbane in na koncu Villeurbanne._NEWLINE_Francoskemu kraljestvu je pripadlo leta 1349, ko se je tudi oddvojilo od Lyona z reko La Rize, nekdanjim rokavom  reke Rone._NEWLINE_Z obdobjem industrializacije v 19. stoletju se je Villeurbanne za\xc4\x8del \xc5\xa1iriti. Odprtje tekstilnih nato pa \xc5\xa1e strojnih in kemi\xc4\x8dnih tovarn je v mesto privabilo \xc5\xa1tevilno, predvsem italijansko imigracijo.'